CELEX: 32014R0970
Language: hu
Date: 2014-09-12 00:00:00
Title: A Bizottság 970/2014/EU végrehajtási rendelete ( 2014. szeptember 12. ) a légiforgalmi szolgáltatási (ATM) hálózati funkciók végrehajtására vonatkozó részletes szabályok megállapításáról szóló 677/2011/EU rendelet módosításáról  EGT-vonatkozású szöveg

13.9.2014   
            
            
               HU
            
            
               Az Európai Unió Hivatalos Lapja
            
            
               L 272/11
            
         A BIZOTTSÁG 970/2014/EU VÉGREHAJTÁSI RENDELETE
   (2014. szeptember 12.)
   a légiforgalmi szolgáltatási (ATM) hálózati funkciók végrehajtására vonatkozó részletes szabályok megállapításáról szóló 677/2011/EU rendelet módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az egységes európai égbolt létrehozására vonatkozó keret megállapításáról szóló, 2004. március 10-i 549/2004/EK európai parlamenti és tanácsi rendeletre (keretrendelet) (1) és különösen annak 11. cikkére,
   tekintettel a légtérnek az egységes európai égbolt keretében történő szervezéséről és használatáról szóló, 2004. március 10-i 551/2004/EK európai parlamenti és tanácsi rendeletre (légtérrendelet) (2) és különösen annak 6. cikkére,
   mivel:
   
               (1)
            
            
               Az 551/2004/EK rendelet előírja, hogy a hálózati funkciók célja a légiforgalmi szolgáltatási (ATM) hálózat átfogó teljesítményének fokozása, valamint a nemzeti szinten és a funkcionális légtérblokkok szintjén tett kezdeményezések támogatása.
            
         
               (2)
            
            
               A 677/2011/EU bizottsági rendelet (3) értelmében a Bizottságnak 2013. december 31-ig felül kellett vizsgálnia a hálózati funkciók végrehajtásának hatékonyságát, megfelelően figyelembe véve a teljesítményrendszerre vonatkozó referencia-időszakokat. Az első felülvizsgálat rámutatott arra, hogy a vonatkozó szabályozási keretet bizonyos területek tekintetében javítani kell, különös tekintettel a hálózatkezelő feladataira, irányítására és költségvetésére, valamint a harmadik országokkal fenntartott kapcsolatokra.
            
         
               (3)
            
            
               A hálózatkezelőre bízott feladatok ellátásához szükség van egy többéves munkaprogramra és az ahhoz kapcsolódó költségvetésre, a hálózatkezelő és az üzemeltetési vezető közötti munkamegállapodásra, valamint olyan ad hoc tevékenységek végzésére, amelyek segítségével hálózati szinten felismerhetők a biztonsági kockázatok. Ezzel összefüggésben tehát megfelelő intézkedéseket kell hozni.
            
         
               (4)
            
            
               A hálózatstratégiai terv stratégiai céljait kellőképen figyelembe kell venni az operatív érdekelt felek üzleti terveiben. Egyértelművé kell tenni az ilyen tervek elfogadására vonatkozó eljárást is.
            
         
               (5)
            
            
               Indokolt előírni, hogy az operatív érdekelt felek ügyvezetői operatív ügyekben tanácsokkal lássák el a hálózati igazgatótanácsot.
            
         
               (6)
            
            
               A hálózati igazgatótanácsnak a hálózatkezelő által készített vázlatok alapján véglegesen meg kell állapítania a hálózatkezelő és a hálózati teljesítményterv többéves munkaprogramját. A hálózati teljesítménytervet ezután a 390/2013/EU bizottsági végrehajtási rendeletnek (4) megfelelően be kell nyújtani a Bizottságnak. A hálózati igazgatótanácsnak ezenkívül véleményt kell alkotnia más olyan funkciókról, amelyek ellátásával a hálózatkezelőt megbízhatják, valamint a harmadik országokkal kialakítandó együttműködési megállapodásokról.
            
         
               (7)
            
            
               A hálózati válságok hatásának enyhítése érdekében az Európai Légiközlekedési Válságkoordinációs Egységnek (EACCC) kapcsolatba kell lépnie az állami kapcsolattartó pontok hálózatával, valamint a tényleges hálózati válsághelyzetekre való felkészülés érdekében válságkezelési gyakorlatokat kell végeznie.
            
         
               (8)
            
            
               A hálózatkezelő költségvetésének lehetővé kell tennie, hogy a hálózatkezelő elérje a teljesítménytervben meghatározott célokat és végrehajtsa munkaprogramját. A költségvetést úgy kell kialakítani, hogy az megkülönböztethető legyen a hálózatkezelői feladatok ellátásával megbízott olyan testület költségvetésétől, amely bármilyen más tevékenységet is végez.
            
         
               (9)
            
            
               Ezért a 677/2011/EU rendeletet ennek megfelelően módosítani kell.
            
         
               (10)
            
            
               Az e rendeletben előírt intézkedések összhangban vannak az egységes égbolttal foglalkozó, az 549/2004/EK rendelet 5. cikke által létrehozott bizottság véleményével,
            
         ELFOGADTA EZT A RENDELETET:
   1. cikk
   A 677/2011/EU rendelet a következőképpen módosul:
   
               1.
            
            
               A 4. cikk (1) bekezdése a következőképpen módosul:
               
                           a)
                        
                        
                           az i) pont helyébe a következő szöveg lép:
                           
                                       „i)
                                    
                                    
                                       segíti a különböző operatív érdekelt feleket a rájuk rótt kötelezettségek teljesítésében, a légiforgalmi szolgáltatási és/vagy a léginavigációs szolgálati (ATM/ANS) rendszerek és eljárások telepítésében az ATM-főterv szerint, különös tekintettel az 550/2004/EK európai parlamenti és tanácsi rendelet (5) 15a. cikkének (3) bekezdésében meghatározott közös projektekre;
                                    
                                 
                              (5)  Az Európai Parlament és a Tanács 2004. március 10-i 550/2004/EK rendelete a léginavigációs szolgálatoknak az egységes európai égbolt keretében történő ellátásáról (HL L 96., 2004.3.31., 10. o.).”"
						
                        
                     
                           b)
                        
                        
                           a szöveg a következő l)–q) ponttal egészül ki:
                           
                                       „l)
                                    
                                    
                                       munkaprogramot alakít ki és tart fenn, valamint kidolgozza a munkaprogramhoz kapcsolódó, többéves időszakra szóló költségvetést;
                                    
                                 
                                       m)
                                    
                                    
                                       a 409/2013/EU bizottsági végrehajtási rendelettel (6) és különösen annak 9. cikke (7) bekezdésének a) pontjával összhangban hozzájárul a SESAR üzemeltetéséhez;
                                    
                                 
                                       n)
                                    
                                    
                                       végrehajtja a munkaprogramot és az éves költségvetést;
                                    
                                 
                                       o)
                                    
                                    
                                       a 390/2013/EU bizottsági végrehajtási rendelet 6. cikkének megfelelően hálózati teljesítménytervet készít;
                                    
                                 
                                       p)
                                    
                                    
                                       hálózati szinten meghatározza a működésbiztonsági veszélyeket és értékeli a kapcsolódó hálózatbiztonsági kockázatokat;
                                    
                                 
                                       q)
                                    
                                    
                                       a repülési tervek elemzése alapján figyelmeztető vagy riasztórendszert biztosít a Bizottság számára a légi fuvarozókra a 2111/2005/EK európai parlamenti és tanácsi rendelet (7) értelmében elrendelt működési tilalom és/vagy más biztonsági és védelmi intézkedések betartásának figyelemmel kísérése érdekében.
                                    
                                 
                              (6)  A Bizottság 2013. május 3-i 409/2013/EU végrehajtási rendelete a közös projektek meghatározásáról, az európai légiforgalmi szolgáltatási főterv irányítási struktúrájának létrehozásáról, valamint a főterv kivitelezését támogató ösztönzők megállapításáról (HL L 123., 2013.5.4., 1. o.)."
						
                           
                              (7)  Az Európai Parlament és a Tanács 2005. december 14-i 2111/2005/EK rendelete a Közösségen belül működési tilalom alá tartozó légi fuvarozók közösségi listájának elfogadásáról és az üzemeltető fuvarozó kiléte tekintetében a légi közlekedés utasainak tájékoztatásáról, valamint a 2004/36/EK irányelv 9. cikkének hatályon kívül helyezéséről (HL L 344., 2005.12.27., 15. o.).”"
						
                        
                     
         
               2.
            
            
               Az 5. cikk a következőképpen módosul:
               
                           a)
                        
                        
                           A (2) bekezdés helyébe a következő szöveg lép:
                           „(2)   A hálózatstratégiai tervnek a IV. mellékletben foglalt indikatív mintán kell alapulnia. A tervet a Bizottság az 549/2004/EK rendelet 5. cikke (3) bekezdésének megfelelően fogadja el a hálózatstratégiai terv javaslatának a hálózati igazgatótanács általi jóváhagyását követően.”
                        
                     
                           b)
                        
                        
                           A szöveg a következő (5) bekezdéssel egészül ki:
                           „(5)   Az operatív érdekelt felek kellőképpen figyelembe veszik a hálózatstratégiai tervet.”
                        
                     
         
               3.
            
            
               A 14. cikk (1) bekezdése a következő mondattal egészül ki:
               „Fel kell állítani az operatív érdekelt felek műveleti igazgatóiból és/vagy a megfelelő társulások képviselőiből álló munkacsoportot, amely operatív tanácsadást nyújt a hálózati igazgatótanács számára.”
            
         
               4.
            
            
               A 16. cikk a következőképpen módosul:
               
                           a)
                        
                        
                           Az (1) bekezdés a következőképpen módosul:
                           
                                       i.
                                    
                                    
                                       az a) pont helyébe a következő szöveg lép:
                                       
                                                   „a)
                                                
                                                
                                                   jóváhagyja a hálózatstratégiai terv javaslatát;”
                                                
                                             
                                 
                                       ii.
                                    
                                    
                                       az (1) bekezdés a következő pontokkal egészül ki:
                                       
                                                   „o)
                                                
                                                
                                                   jóváhagyja a 4. cikk (1) bekezdésének 1. pontjában említett munkaprogramot és nyomon követi annak végrehajtását;
                                                
                                             
                                                   p)
                                                
                                                
                                                   jóváhagyja a 4. cikk (1) bekezdésének o) pontjában említett hálózati teljesítménytervet;
                                                
                                             
                                                   q)
                                                
                                                
                                                   véleményt nyilvánít azokról a további lehetséges funkciókról, amelyek az 551/2004/EK rendelet 6. cikke (3) bekezdésének vagy 6. cikke (4) bekezdése c) pontjának alkalmazásában a hálózatkezelőre ruházhatók;
                                                
                                             
                                                   r)
                                                
                                                
                                                   jóváhagyja a 22. cikk szerinti együttműködési megállapodásokat.”
                                                
                                             
                                 
                     
                           b)
                        
                        
                           A (8) bekezdés helyébe a következő szöveg lép:
                           „(8)   Az (1) bekezdés a)–d), g), i), l), m) és o)–r) pontjában említett döntéseket a hálózati igazgatótanács a tagok egyszerű többségével fogadja el.”
                        
                     
         
               5.
            
            
               Az 18. cikk (2) bekezdése helyébe a következő szöveg lép:
               „(2)   Az Európai Légiközlekedési Válságkoordinációs Egység állandó tagjai a következők egy-egy képviselője: a Tanács elnökségét betöltő tagállam, a Bizottság, az Ügynökség, az Eurocontrol, a hálózatkezelő, a katonai erők, a léginavigációs szolgáltatók, a repülőterek és a légtérfelhasználók.”
            
         
               6.
            
            
               A 19. cikk (2) bekezdése a következőképpen módosul:
               
                           a)
                        
                        
                           A b) pont helyébe a következő szöveg lép:
                           
                                       „b)
                                    
                                    
                                       a készenléti tervek aktiválásának és koordinációjának segítése tagállami szinten különösen az állami kapcsolattartó pontok hálózatán keresztül;”
                                    
                                 
                     
                           b)
                        
                        
                           A szöveg a következő f) ponttal egészül ki:
                           
                                       „f)
                                    
                                    
                                       a tagállamok és az operatív érdekelt felek részvételével válságkezelési gyakorlatok szervezése, elősegítése és végrehajtása a tényleges hálózati válsághelyzetre való felkészülés érdekében.”
                                    
                                 
                     
         
               7.
            
            
               A 22. cikk helyébe a következő szöveg lép:
               „22. cikk
               Kapcsolatok harmadik országokkal
               (1)   A harmadik országok operatív érdekelt feleikkel együtt részt vehetnek a hálózatkezelő munkájában.
               (2)   Amennyiben az közvetlen hatással van a hálózat teljesítményére, a hálózatkezelő együttműködési megállapodásokat köthet a 2. cikk 21. pontjában meghatározott, az ICAO EUR és AFI körzeteiben található országoktól eltérő harmadik országokban letelepedett léginavigációs szolgáltatókkal.
               (3)   A 3. cikk (5) bekezdésében említett légiforgalmiáramlás-szervezési funkció hatékonyabb ellátása érdekében a hálózatkezelő – amennyiben az közvetlen hatással van a hálózat teljesítményére – együttműködési megállapodásokat köthet az ICAO EUR és AFI körzeteitől eltérő körzetekben tevékenységet folytató léginavigációs szolgáltatókkal, feltéve, hogy az együttműködési tevékenységek közvetlenül kapcsolódnak a hálózat teljesítményének javításához.”
            
         
               8.
            
            
               A 23. cikk helyébe a következő szöveg lép:
               „23. cikk
               A hálózatkezelő finanszírozása és költségvetése
               (1)   A tagállamok megteszik a szükséges intézkedéseket a hálózatkezelőre bízott hálózati funkciók léginavigációs díjak alapján történő finanszírozásához. A hálózatkezelő a költségeit egyértelmű és átlátható módon állapítja meg.
               (2)   A hálózatkezelő:
               
                           a)
                        
                        
                           költségvetése elegendő ahhoz, hogy a hálózatkezelő a 390/2013/EU bizottsági végrehajtási rendelet 6. cikkének megfelelően elérhesse a számára kijelölt teljesítménycélokat;
                        
                     
                           b)
                        
                        
                           költségvetése elegendő ahhoz, hogy a hálózatkezelő végrehajthassa az e rendelet 4. cikke (1) bekezdésének l) pontjában említett munkaprogramját;
                        
                     
                           c)
                        
                        
                           költségvetését elkülönített számlákon vezeti, amennyiben a hálózatkezelői feladatok ellátására kijelölt testület a 4. cikkben foglaltaktól eltérő tevékenységeket végez.
                        
                     (3)   Ha a folyó évre vonatkozó költségvetését nem hagyják jóvá, a hálózatkezelő megfelelő intézkedéseket hoz annak érdekében, hogy vészhelyzeti mechanizmusok révén biztosítható legyen a hálózati funkciók üzletmenet-folytonossága.”
            
         2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. szeptember 12-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 96., 2004.3.31., 1. o.
   
   
      (2)  HL L 96., 2004.3.31., 20. o.
   
   
      (3)  A Bizottság 2011. július 7-i 677/2011/EU rendelete a légiforgalmi szolgáltatási (ATM) hálózati funkciók végrehajtására vonatkozó részletes szabályok megállapításáról és a 691/2010/EU rendelet módosításáról (HL L 185., 2011.7.15., 1. o.).
   
      (4)  A Bizottság 2013. május 3-i 390/2013/EU végrehajtási rendelete a léginavigációs szolgálatok és a hálózati funkciók teljesítményrendszerének létrehozásáról (HL L 128., 2013.5.9., 1. o.).